Document ID: 32003R0529

Ir-Regolament tal-Kummissjoni (KEE) Nru 529/2003
ta' l-24 ta' Marzu 2003
li jemenda r-Regolament (KE) Nru 1279/98, (KE) Nru 1128/1999, (KE) Nru 1247/1999 u (KE) Nru 140/2003 f'dak li jirrigwardja ċerti kwoti ta' tariffi għaċ-ċanga u l-vitella prodotti fir-Rumanija
Il-Kummissjoni tal-Komunitajiet Ewropej,
Wara li kkonsidrat it-Trattat li jistabilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 1254/1999 tas-17 ta' Mejju 1999 rigward l-organizzazzjoni komuni tas-suq fiċ-ċanga u l-vitella [1], kif l-aħħar emendat bir-Regolament (KE) Nru 2345/2001 [2], u partikolarment l-Artikolu 32(1) tiegħu,
Billi:
(1) Il-Protokoll approvat bid-Deċiżjoni tal-Kunsill 2003/18/KE tad-19 ta' Diċembru 2002 li tikkonċerna l-konklużjoni ta' Protokoll li jaġġusta l-aspetti tal-kummerċ fil-Ftehim Ewropew li jistabbilixxi assoċċjazzjoni bejn il-Komunitajiet Ewropej u l-Istati Membri tagħhom, minn naħa l-waħda, u r-Rumanija, minn naħa l-oħra, sabiex jittieħed akkont ta' l-eżitu tan-negozjati bejn il-Partijiet dwar konċessjonijiet agrikoli reċiproki [3] jipprovdi għal konċessjonijiet ġodda fir-rigward ta' l-importazzjoni ta' ċerti prodotti taċ-ċanga u l-vitella li jidħlu fil-kwoti ta' tariffa miftuħa minn dak il-Ftehim. Dawn japplikaw mill-1 ta' April 2003.
(2) Ir-Regolament tal-Kummissjoni (KE) Nru 1279/98 tad-19 ta' Ġunju 1998 li jistabbilixxi regoli dettaljati għall-applikazzjoni ta' kwoti ta' tariffa għaċ-ċanga u l-vitella, fir-Regolamenti (KE) Nru 2290/2000, (KE) Nru 2433/2000, (KE) Nru 2434/2000 u (KE) Nru 2435/2000, (KE) Nru 2851/2000 u (KE) Nru 1408/2002 għall-Bulgarija, ir-Repubblika Ċeka, ir-Repubblika Slovakka, ir-Rumanija, ir-Repubblika tal-Polonja u r-Repubblika ta' l-Ungerija [4], kif l-aħħar emendat bir-Regolament (KE) Nru 1634/2002 [5], ir-Regolament tal-Kummissjoni (KE) Nru 1128/1999 tat-28 ta' Mejju 1999 li jistabbilixxi regoli dettaljati għall-applikazzjoni ta' kwota tat-tariffa għall-għoġiela li jiżnu mhux iktar minn 80 kilogramma u li joriġinaw f'ċerti pajjiżi terzi [6], kif l-aħħar emendat bir-Regolament (KE) Nru 1634/2002, ir-Regolament tal-Kummissjoni (KE) Nru 1247/1999 tas-16 ta' Ġunju 1999 li jistabbilixxi regoli dettaljati għall-applikazzjoni ta' kwota tat-tariffa għall-annimali bovini ħajjin li jiżnu bejn 80 sa 300 kilogramma u li joriġinaw f'ċerti pajjiżi terzi [7], kif l-aħħar emendat fir-Regolament (KE) Nru 1634/2002, u r-Regolament tal-Kummissjoni (KE) Nru 140/2003 tas-27 ta' Jannar 2003 li jiddetermina l-persentaġġ ta' kwantitajiet li jkunu mħollija fir-rigward ta' l-applikazzjonijiet għal liċenzja ta' l-importazzjoni ippreżentata f'Jannar 2003 permezz tal-kwota ta' tariffa għaċ-ċanga u l-vitella li hemm provvediment dwarha fir-Regolament (KE) Nru 1279/98 għar-Repubblika tal-Polonja, għar-Repubblika ta' l-Ungerija, għar-Repubblika Ċeka, għall-Islovakkja, għall-Bulgarija u għar-Rumanija [8], għandu għalhekk ikunu emendat b'effett mill-1 ta' April 2003.
(3) Il-miżuri provvduti f'dan ir-Regolament huma b'mod konformi ma' l-opinjoni tal-Kumitat tat-Tmexxija tal-Laħam taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1279/98 huwa permezz tal-preżenti emendat kif ġej:
1. It-Titolu jiġi mibdul b'dan li ġej:
"Ir-Regolament tal-Kummissjoni (KE) Nru 1279/98 tad-19 ta' Ġunju 1998 li jistabbilixxi regoli dettaljati għall-applikazzjoni ta' kwoti ta' tariffa għaċ-ċanga u l-vitella li hemm provvediment dwarhom fir-Regolamenti (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2851/2000 u (KE) Nru 1408/2002 u d-Deċiżjoni tal-Kunsill 2003/18/KE għall-Bulgarija, ir-Repubblika Ċeka, ir-Repubblika Slovakka, ir-Rumanija, ir-Repubblika tal-Polonja u r-Repubblika ta' l-Ungerija u tar-Rumanija."
2. L-ewwel paragrafu ta' l-Artikolu 1 huwa mibdul b'dan li ġej:
"Liċenzji ta' l-importazzjoni għandhom ikunu ppreżentati għall-importazzjoni fil-Komunità tal-prodotti elenkati fl-Anness I t'hawnhekk permezz tal-kwoti li hemm provvediment dwarhom fir-Regolament tal-Kunsill (KE) Nru 2290/2000 [9]. (KE) Nru 2433/2000 [10], (KE) Nru 2434/2000 [11], (KE) Nru 2851/2000 [12] u (KE) Nru 1408/2002 [13] u d-Deċiżjoni tal-Kunsill 2003/18/KE [14]."
3. L-Artikolu 3 huwa emendat kif ġej:
(a) l-ewwel paragrafu huwa emendat kif ġej:
(i) it-tieni subparagrafu tal-punt (c) huwa mħassar;
(ii) it-tieni subparagrafu li ġej huwa miżjud;
"Grupp ta' prodotti fil-qofol tat-tifsira tal-punt (c) għandu jfisser:
- jew li l-prodotti li jidħlu fil-kodiċi NM 0201 jew 0202 li joriġinaw f'wieħed mill-pajjiżi elenkati fl-Anness I,
- jew il-prodotti li jidħlu fil-kodiċi 02061095, 02062991, 02102010, 02102090, 02109951, 02109959 jew 02109990 li joriġinaw fl-Ungerija,
- jew il-prodotti li jidħlu fil-kodiċi NM 02061095, 02062991, 021020 jew 02109951 li joriġinaw fir-Rumanija,
- jew il-prodotti li jidħlu fil-kodiċi NM 160250 li joriġinaw fil-Polonja,
- jew il-prodotti li jidħlu fil-kodiċi NM 160250 li joriġinaw fir-Rumanija";
(b) il-paragrafu 2 jiġi mibdul b'dan li ġej:
"2. Minkejja l-Artikolu 5 tar-Regolament (KE) Nru 1445/05, il-kaxxa 16 ta' l-applikazzjoni għal-liċenzji għandhom juru waħda mill-gruppi tal-kodiċi NM li ġejjin:
- 0201, 0202,
- 02061095, 02062991, 02102010, 02102090, 02109951, 02109959, 02109990,
- 02061095, 02062991, 021020, 02109951,
- 160250."
4. L-Anness I huwa mibdul bit-test fl-Anness t'hawnhekk.
Artikolu 2
L-Artikolu 2(2) tar-Regolament (KE) No 1128/1999 jiġi mibdul b'dan li ġej:
"2. Għall-kwantità referuta fil-paragrafu 1, ir-rata tad-dazju doganali għandha tkun imnaqqsa bi:
- 80 % għall-annimali li joriġinaw fir-Repubblika Ċeka, fis-Slovakkja, fil-Bulgarija, fl-Estonja, fil-Latvja u fil-Litwanja,
- 90 % għall-annimali li joriġinaw fil-Polonja, fl-Ungerija u fir-Rumanija."
Artikolu 3
L-Artikolu 1(2) tar-Regolament (KE) No 1247/1999 jiġi mibdul b'dan li ġej:
"2. Għall-kwantità referuta fil-paragrafu 1, ir-rata tad-dazju doganali għandha tkun imnaqqsa bi:
- 80 % għall-annimali li joriġinaw fir-Repubblika Ċeka, fis-Slovakkja, fil-Bulgarija, fl-Estonja, fil-Latvja u fil-Litwanja,
- 90 % għall-annimali li joriġinaw fil-Polonja, fl-Ungerija u fir-Rumanija."
Artikolu 4
Il-punt (e) li ġej huwa miżjud ma l-Artikolu 1(2) tar-Regolament (KE) Nru 140/2003:
"(e) 50 tunnellata għall-prodotti taċ-ċanga u l-vitella li jidħlu fil-kodiċi NM 02061095, 02062991, 021020 jew 021099 51 li joriġinaw fir-Rumanija."
Artikolu 5
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jkun japplika mill-1 ta' April 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-24 ta' Marzu 2003.

Labels: 3
17
18